open-index/open-wikipedia-markdown huggingface dataset:
Grb Australije

mini|desno|200px|Grb Australije

**Grb Australije** (zvanično grb Commonwealtha)  je formalni simbol Commonwealtha Australije, a usvojen je 7. maja 1908. Sastoji se od štita koji se nalazi u sredini sa grbovima šest australijskih država. Iznad štita nalazi se zvijezda Commonwealtha, kojeg pridržavaju domaće australijske životinje kengur i emu.
Sedmokraka zvijezda Commonwealtha koja se nalazi iznad grba također predstavlja države i teritorije, dok se zlatni pleter, nacionalni cvjetni amblem, pojavljuje ispod štita.

U okviru procesa osamostaljivanja Australije od britanske vladavine, prve grbove odobrio je kralj Edvard VII 7. maja 1908. a trenutnu verziju kralj Đorđe V 19. septembra 1912. Iako se verzija iz 1908. i dalje koristila u nekim prilikama, posebno se pojavljuje na poleđini novčića od šest penija. 
Grb koriste odjeli i agencije australske vlade, statutarni i nestatutarni organi, te Parlament, sudovi i tribunali Commonwealtha.

## Također pogledajte 
* Zastava Australije

## Reference 
Australija
Kategorija:Australija
Thomas Paine

mini|desno|Thomas Paine

**Thomas Paine** (Tomas Pejn; 29. januar 1737 — 8. juni 1809) je bio britanski pisac i revolucionar. Odrastao u porodici kvekera. U Sjedinjene Američke Države je otišao 1774. i u Ratu za nezavisnost borio se na strani kolonista. U Veliku Britaniju se vratio 1789. godine, ali pošto je optužen za izdaju pobjegao je u Francusku, gdje je bio pristalica republikanizma. Za vrijeme jakobinske diktature jedva je izbjegao giljotiranje. Paineov radikalizam spojio je privrženost političkoj slobodi sa snažnom vjerom u suverenitet naroda, što je inspirisalo i liberalni republikanizam i socijalistički egalitarizam.

Paineova najznačajnija djela su:

* *Zdrav razum* (1777)
* *Prava čovjeka* (1791/92)
* *Doba razuma* (1794)

## Također pogledajte 
* Sloboda
* Historija Sjedinjenih Američkih Država

Paine, Thomas
Paine, Thomas
Paine, Thomas
Nihon Ad Systems

**Nihon Ad Systems Inc.** (日本アドシステムズ Nihon Ado Shisutemuzu), ili skraćeno **NAS** je anime producentska kuća osnovana 1.oktobra, 2007. godine u Japanu.

"Ad" u nazivu "Nihon Ad Systems znači "Animation Development" (bos.Animacijski Izdavač) dok Nihon znači Japan.

Vlasnik NAS-a je Asatsu-DK.

## Radnici 
*Kazuo Harada (animacijski producent, direktor zvučnih i muzičkih efekata)

## Radovi 
### TV Serije
**Akazukin Chacha*
**Amdriver*
**Beast Wars II*
**Beast Wars Neo*
**Bomberman Jetters*
**Captain Tsubasa J*
**Cy Buster*
**Dragon Drive*
**Eyeshield 21*
**Full Moon o Sagashite*
**Fushigiboshi no Futagohime*
**Fruits Basket*
**Keroro Gunso*
**Kodomo no Omocha*
**Kotenkotenko*
**Medarot* (*Medabots*)
**Neon Genesis Evangelion (TV)*
**Onmyou Taisenki*
**Pluster World*
**The Prince of Tennis*
**Transformers: Robots in Disguise*
**Shaman King*
**Webdiver*
**Wedding Peach*
**Yu-Gi-Oh!* 
**Yu-Gi-Oh! GX*

### OVA
**Akazukin Chacha*

### Filmovi
**Beast Wars II The Movie*
**Fatal Fury: The Motion Picture*
**The Prince of Tennis*
**Yu-Gi-Oh! Film : Pyramid of Light*

### Mjuzikli
**Akazukin Chacha*
**The Prince of Tennis*

### Stripovi
**8 man Infinity*
**Fushigiboshi no Futagohime*
**Hidemaru the soccer boy*

## Vanjski linkovi 
* Nihon Ad Systems web-stranica 
* Nihon Ad Systems web-stranica 
* Asatsu-DK Inc. web-stranica

Kategorija:Kompanije u Japanu
Grb Naurua

thumb|300px|desno|Grb Naurua
**Grb Naurua** je nastao u vrijeme proglašenja nezavisnosti 1968, a u zvaničnoj upotrebi se nalazi od početka 1970-tih. Sačinjava ga štit izdjeljen na tri dijela, oivičen palminim konopcima sa dvanaestokrakom srebrnom zvijezdom i natpisom "*Naoero*" iznad i državnim motom "*God`s Will First*" (Božija volja na prvom mjestu) ispod štita.

Sám štit je podjeljen na tri dijela, jedan gore i dva dole. U gornjem dijelu se nalazi hemijski simbol za fosfor (grčki krst nad jednakostraničnim trouglom) na zlatno tkanoj podlozi. U donjem lijevom dijelu nalazi se tamno plava ptica Fregata na stalku, koja gleda na lijevo na srebrnoj pozadini preko koje se u donjem dijelu nalaze svijetlo plave talasaste linije. U donjem desnom dijelu nalazi se grana sa cvjetovima Calophyllum na svjetlo plavoj pozadini. Štit je uokviren konopcima sa palminim granama, perjem Fregata ptice i ajkulinim zubima koji su uobičajeni rekviziti lokalnih plemenskih poglavica prilikom izvođenja rituala. 

## Također pogledajte 
* Zastava Naurua

## Reference 
Nauru
Kategorija:Nauru
Halva

thumb|centar|Razne vrste halve
**Halva** je slatko jelo, vrsta konditorskih proizvoda porijeklom iz Perzije i široko rasprostranjena po Bliskom istoku, kao i u Južnoj Aziji. Naziv se koristi za širok spektar recepata, uglavnom gustu pastu napravljenu od brašna, putera, tečnog ulja, šafrana, ružine vodice, mlijeka, kakao praha i zaslađenu Šećerom.

Halva, kao poslastica je raširena po Bosni i Hercegovini i okolnim  zemljama na Balkanu, sjevernoj Africi te zemljama centralne Azije. U Bosni i Hercegovini se proizvodi halva od susama (tahan, arab. ‏طحينة‎, tahinia). Ova vrsta halve je također najpoznatija  u Evropi i Americi. Prave ga i prodaju halvadžije u svojim halvadžinicama. Do 1908. u Sarajevu je postojala čaršija halvadžiluk.

## Etimologija 
Ime halva dolazi iz arapske riječi halva (arab. ‏حَلاو‎), što znači slatkiš.

## Vrste halve 
U Bosni i Hercegovini je najčešća halva od sezama. Ova vrsta halve je također poznat u Evropi i Americi. Druga poznatija vrsta halve je halva od klica žitarica koja se proizvodi u Iranu, Pakistanu i Indiji. Također postoji halva bez žitarica, od jaja i šećera na području Turske i Grčke. Na halvu se može staviti ulje ili puter kao umak.

## Sastojci 
To je slatko jelo od pšeničnog brašna, masti i meda ili od sezama, brašna, meda ili šećera. Postoje različite vrste: ćeten-halva, tahan-halva, kos-halva.

* Halva od susama sadrži sezam, tahan i šećer, glukozu ili med. Ponekad se dodaje kakao, pistacije, bademi, vanilija. Po konzistenciji je tvrda, suha i drobi se lahko. Sadrži dosta energije, kalcijuma, proteina, nezasićenih masnih kiselina, magnezijuma i željeza.
* Halva od žitarica, uglavnom u srednjoj Aziji i Indiji, pravi se od klica žitarica, šećera i meda, te biljnog ulja ili putera. Često se dodaju hurme, grožđice ili drugo suho voće ili orasi. U Indiji umjesto žitarica ponekad dodaju mrkvu ili mung. U Grčkoj konzumiraju puno ove vrste halve i onda se često priprema u obliku torte, da bi bila svečanija.
*Halva od suncokreta, nalazimo široko korištenu u zemljama bivšeg SSSR-a.

## Reference 
Kategorija:Slatka jela
Kategorija:Bosanska kuhinja
Benzin

mini|desno|250px|Postrojenja Rafinerije nafte u Sisku
**Benzin** je tekuće gorivo dobiveno raznim postupcima u industriji nafte. Osnovna namjena mu je pokretanje klipnih motora s unutrašnjim sagorijevanjem, benzinaša. Eksploatacijsko-tehnički zahtjevi koje benzin mora zadovoljiti su: što mirnije sagorijevanje u cilindru motora, bez čađenja i lupanja; benzin mora biti dovoljno isparljiv radi stvaranja smjese goriva i zraka u raznim uslovima rada; prevelika isparljivost je nepodobna kako se u cijevima, rasplinjaču ili u pumpi za benzinu ne bi stvarali plinski čepovi; ne smiju sadržavati nesagorive dijelove; isparavanjem ne smiju ostavljati tragove smola u sistemima i instalaciji.

Po hemijskom sastavu benzin je smjesa, tačke ključanja već od 30&nbsp;°C, sastavljena od ugljikovodika između C4 do C12 atoma u molekuli.

**Avionski benzin** (kerozin) koristi se za pogon avionskih motora s unutrašnjim sagorijevanjem. Uslovi u kojim ti motori rade teži su nego kod automobilskih motora pa moraju zadovoljiti više kriterije. Dva osnovna režima rada avio-motora su: uzlijetanje i penjanje aviona kada motor zahtjeva bogatu smjesu goriva i zraka i let aviona na postavljenoj visini kada motor radi sa siromašnijom smjesom. Zbog rada pod različitim atmosferskim pritiscima, pored visoke oktanske vrijednosti određena je i isparljivost i pritisak para. Lahko isparljivi ugljikovodici svedeni su na minimum, jer bi na većim visinama gdje je pritisak smanjen izazvali smetnje i prestanak rada motora.

## Također pogledajte 
* Motori sa unutrašnjim sagorijevanjem
* Oktanski broj

## Reference 
Kategorija:Goriva
Psihijatrijska bolnica Vrapče

**Psihijatrijska bolnica Vrapče** se nalazi u Zagrebu.

## Odjeli 
### Klinika za opću i forenzičku psihijatriju i kliničku psihofiziologiju 
* Klinički odjel opće psihijatrije
* Klinički odjel za forenzičku psihijatriju
* Klinički odjel za psihofiziologiju
* Klinički odjel za psihosomatske poremećaje i RTG

### Službe 
* Služba za urgentnu psihijatriju
* Služba integralne psihijatrije muška
* Služba za produženo liječenje muška
* Služba integralne psihijatrije I ženska
* Služba integralne psihijatrije II ženska
* Služba za produženo liječenje ženska
* Služba za liječenje psihoneuroza
* Služba za psihogerijatriju
* Centar za alkoholizam i druge ovisnosti
* Polikliničko-dispanzerska služba
* Dispanzer za mentalno zdravlje djece i mladeži
* Odjel socijalne zaštite

### Centri 
* Centar za forenzičku psihijatriju
* Centar za poremećaje spavanja
* Centar za prevenciju ovisnosti Grada Zagreba
* Centar za resocijalizaciju

## Reference 
## Vanjski linkovi 
Kategorija:Psihijatrijske bolnice u Hrvatskoj
Međunarodni kinološki savez

mini|desno|300px|Logo Međunarodnog kinološkog saveza
**Međunarodni kinološki savez** (fr. **Fédération Cynologique Internationale** - **FCI**) je međunarodno udruženje kinoloških saveza utemeljen u Thuinu, Belgija. Savez je osnovan 1911 godine. Danas je 80 država članica FCI, i registrovano je 335 vrsta pasa.

## Klasifikacija prema FCI 
Klasifikacija je konstruisana u 10 grupa. Svaka grupa ima svoje odsjeke i pododsjeke.

***Grupa 1: Ovčarski i stočarski psi**
**Odsjek 1: Ovčarski psi
**Odsjek 2: Stočarski psi
***Grupa 2: Pinčeri i Šnauceri, Molosi i švicarski planinski psi**
**Odsjek 1:Pinčeri i šnauceri
***Pododsjek 1: Pinčeri
***Pododsjek 2: Šnauceri
***Pododsjek 3: Holandski pinč
***Pododsjek 4: Crni terijer
***Grupa 3: Terijeri**
**Odsjek 1: Veliki i srednji terijeri
**Odsjek 2: Mali terijeri
**Odsjek 3: Bull terijeri
**Odsjek 4: Patuljasti terijeri
***Grupa 4: Jazavčari**
***Grupa 5: Špic i primitivni tip pasa**
**Odsjek 1: Nordijski psi za vuču sanki
**Odsjek 2: Nordijski lovački psi
**Odsjek 3: Nordijski psi čuvari
**Odsjek 4: Evropski špicevi
**Odsjek 5: Azijski špicevi i srodne vrste
**Odsjek 6: Osnovni tip
**Odsjek 7: Primitivan tip - lovački psi
**Odsjek 8: Primitivan tip - lovački psi tipa Ridgeback
***Grupa 6: Psi tragači, goniči i srodne vrste**
**Odsjek 1: Goniči
***Pododsjek 1: Veliki goniči
***Pododsjek 2: Goniči srednjeg rasta
***Pododsjek 3: Goniči malog rasta
**Odsjek 2: Tragači po krvi
***Grupa 7: Ptičari**
**Odsjek 1: Kontinentalni ptičari
***Pododsjek 1: Tip brako
***Pododsjek 2: Tip španijel
***Pododsjek 3: Tip grifon
**Odsjek 2: Britanski i Irski seteri
***Pododsjek 1: Ptičari
***Grupa 8: Retriveri, dizači divljači, psi za vodu**
**Odsjek 1: Retriveri
**Odsjek 2: Dizači divljači
**Odsjek 3: Psi za vodu
***Grupa 9: Psi za pratnju i igru**
**Odsjek 1: Bishoni i srodne vrste
***Pododsjek 1: Bishoni
***Pododsjek 2: Coton de Tuléar
***Pododsjek 3: Petit chien lion
**Odsjek 2: Pudle
**Odsjek 3: Mali belgijski psi
***Pododsjek 1: Grifoni
***Pododsjek 2: Mali barbanson
**Odsjek 4: Golokoži psi
**Odsjek 5: Tibetanski psi
**Odsjek 6: Chihuahua
**Odsjek 7: Engleski španijeli za igru
**Odsjek 8: Japanski španijeli i pekinezeri
**Odsjek 9: Kontinentalni patuljasti španijeli
**Odsjek 10: Kromfohrländer
**Odsjek 11: Mali dogoliki psi
***Grupa 10: Hrtovi**
**Odsjek 1: Dugodlaki hrtovi
**Odsjek 2: Oštrodlaki hrtovi
**Odsjek 3: Kratkodlaki hrtovi

## Članice FCI 
## Vanjski linkovi 
* Službena stranica FCI

Kategorija:Psi
Kategorija:Međunarodne organizacije
Propolis

mini|desno|300px|Nakupine propolisa u košnici

**Propolis** je smjesa voska i ljepljivih materija koje pčele sakupljaju sa pupoljaka višegodišnjih biljaka. Pčele učvršćuju propolisom saće i zatvaraju pukotine. Ima dezinfekcionu ulogu voštanih ćelija i cijelog pčelinjeg staništa. Propolis sadrži lahko ispariva eterična ulja, koja imaju jasna izražena antimikrobska dejstva. Po izgledu, propolis je smolasta materija žutozelene do tamno crvene boje. Ako se duže čuva, postaje tamniji, i pod uticajem sunca gubi elastičnost. Ima karakterističan smolast miris i nagorak ukus, a po strukturi je gust i homogen.

Kategorija:Pčelarstvo
Mentalna bolnica Aradale

**Mentalna bolnica Aradale** (Aradale Mental Hospital) je bila australijska psihijatrijska bolnica u Araratu. Izgradnja je započela 1860. i zabilježeno je da su kuće za čuvare su napravljene 1866. dok su prvi pacijeti zabilježeni 1865. Zatvorena je kao utočište 1993. i danas nije otvorena za posjetioce.

## Izgradnja
Napravili su je podizvođači, a ne pacijenti (ili ,,klijenti" kako su ih zvali) kako su mnogi pogrešno vjerovali. Spoljšnji zid od cigle su napravili britanski izvođači. Utočište je napravljeno kao grad sa vrtovima sa povrćem i oborima. Najviše je imalo preko 5000 pripadnika osoblja, a komleks se sastoji od 63 zgrade od prvog krila iz 1860. do moderne jedinice sudske medicine napravljene 1991, samo dvije godine prije nego što je bolnica zatvorena. I poslije zatvaranja nastavila je da radi kao ženski zatvor za vrijeme rekonstrukcije Dame Phyllis Frost centra sve dok sadašnje rukovodstvo nije preuzelo bolnicu 2001.	

## Također pogledajte 
* Muzejski kompleks J Ward
* Utočište za ludake Kew
* Utočište za ludake Beechworth

## Reference 
Kategorija:Psihijatrijske bolnice u Australiji
Kategorija:Zatvorene psihijatrijske bolnice u Australiji
Zoofobija

mini|desno|250px|Arahnofobija
**Zoofobija** predstavlja strah od životinja, sa značenjem pretjeranog, neobrazloženog i bolesnog straha.

## Vrste zoofobija 
Rijetko se javlja strah od svih životinja, pa tako postoje karakteristične fobije kao što su:

* ailurofobija - strah od mačaka
* alektorofobija - strah od živine
* apifobija - strah od pčela
* arahnofobija - strah od paukova
* bakteriofobija - strah od bakterija
* baktrahofobija - strah od reptila
* knidofobija - strah od uboda insekata
* kinofobija - strah od pasa
* entomofobija - strah od insekata
* ekvinofobija - strah od konja
* helmintofobija - strah od crva
* ihtiofobija - strah od riba
* motefobija - strah od moljaca
* musofobija - strah od miševa
* ofidiofobija - strah od zmija
* ornitofobija - strah od ptica
* parazitofobija - strah od parazita
* pedikulofobija - strah od ušiju
* pteronofobija - strah od perja
* rodentofobija - strah od glodara
* sfeksofobija - strah od stršljenova

## Reference 
## Vanjski linkovi 
Kategorija:Fobije
Kategorija:Životinje
Richard Laurence Millington Synge

**Richard Laurence Millington Synge** (rođen 28. oktobra 1914 u Liverpoolu UK, umro 18. augusta 1994. u Norwichu, UK) je bio britanski biohemičar i dobitnik Nobelove nagrade za hemiju 1952. godine za izum particione hromatografije.

Studirao je u Winchesteru i Trinity koledžu u Cambridge-u. Cijeli život je proveo u istraživanjima u mnogim zemljama svijeta: *Wool Industries Research Association* u Leeds-u (1941-1943), *Lister Institute of Preventive Medicine*, London (1943-1948), *Rowett Research Institute* u Aberdeen-u (1948-1967) i *Food Research Institute* u Norwich-u (1967-1976). Tokom svog istraživanja u Leedsu upoznao je Archera Martina, s kojim je zajedno razvio particionu hromatografiju, tehniku razdvajanja sličnih hemikalija iz smjesa, koja je revolucionirala analitičku hemiju. Između 1942. i 1948. se bavio proučavanjem peptida proteinske grupe gramicidin, što je pomoglo da Frederick Sanger na bazi tog rada dođe do strukture inzulina.

## Reference 
* Hugh Gordon: *Richard Laurence Millington Synge: 28 October 1914-18 August 1994*, Biografski memoari članova Royal Society 42: 454-479, 1996.
* Sidney Elsden: "Richard Laurence Millington Synge "

## Vanjski linkovi 
* Synge-ovo predavanje o aplikacijama particione hromatografije pri dodjeli Nobelove nagrade
* Synge-ova biografija na nobelprize.org

Kategorija:Britanski hemičari
Kategorija:Biografije, Liverpool
Kategorija:Rođeni 1914.
Kategorija:Umrli 1994.
Kategorija:Britanski nobelovci
Luj-Filip, kralj Francuza

**Luj-Filip** (6. oktobar 1773 – 26. august 1850) bio je kralj Francuske od 1830. do 1848. Kao vojvoda Šartra istaknuo se u zapovjedničkim trupama tokom Revolucionarnih ratova, ali je prekinuo sve odnose sa Republikom zbog njegove odluke da pogubi kralja Luja XVI. Pobjegao je u Švicarsku 1793. nakon što je povezan sa zavjerom za obnovu francuske monarhije. Njegov otac Luj Filip II, vojvoda Orleana je pao pod sumnju i pogubljen, a Luj Filip je ostao u egzilu 21 godinu do Burbonske restauracije. Proglašen je kraljem 1830. nakon što je njegov rođak Karlo X izvršio prisilnu abdikaciju tokom Julske revolucije. Vladavina Luja-Filipa poznata je kao Julska monarhija jer su njome dominirali bogati industrijalci i bankari.

Slijedio je konzervativnu politiku, posebno pod uticajem francuskog državnika François Guizota u periodu od 1840. do 1848. godine. Također je promovirao prijateljstvo sa Britanijom sponzorirajući kolonijalnu ekspanziju, posebno francusko osvajanje Alžira. Njegova popularnost je blijedila smanjenjem ekonomske moći Francuske, pa je bio prisiljen abdicirati nakon izbijanja Francuske revolucije 1848. Do kraja života živio je u egzilu u Velikoj Britaniji. Njegove pristalice bile su poznate kao Orleanisti, za razliku od Legitimista koji su podržavali glavnu liniju dinastije Burbon.

## Reference 
Kategorija:Kraljevi Francuske
Argentinska doga

mini|desno|178x178px|Dogo argentino
mini|desno|265x265px|Dogo argentino
**Argentinski pas** ili **Dogo Argentino** je rasa pasa koja potiče iz Argentine što joj i ime kaže. "Stvorio" ju je dr. Antonio Nores Martinez i njegovi potomci, a dobivena je križanjem desetak vrsta, između ostalih i pointera, mastifa, boksera, bulterijera i buldoga. Prvi standard te vrste publiciran je krajem četrdesetih godina prošlog vijeka, desetak godina nakon što ga je napisao Martinez. Pasmina je priznata od strane kinološke federacija Argentine u martu 1964, a devet godina kasnije, u julu 1973, pasminu je pod brojem #292 priznala i Svjetska kinološka federacija.

## Osobine 
Argentinska doga stvorena je prvenstveno za lov na velike divlje životinje, npr. divlje svinje i u mnogim zemljama svrstavaju se u opasne pse. Velika Britanija je 1991. donijela , kojim je zabranjeno njihovo posjedovanje i uzgajanje. Česti su napadi na čovjeka, koji zbog njihove veličine i snage često završavaju teškim ozljedama, a kod djece i smrtonosnim ozljedama. Iz izgleda tog psa jasno je da mu je među precima bila i njemačka doga. Uši mu od rođenja vise dok ih se s prvom godinom ne obrežu, rep mu je dug i snažan. Leđa su im mišićava, a dlaka vrlo kratka. Priljubljena je uz tijelo i čvrsta, mora biti potpuno bijele boje uz iznimku male crne flekice na glavi. Oči su im tamne boje lješnjaka, a njuška crna kao i rub usana. Ženka može narasti do visine 60 do 65 centimetara i težiti od 38 do 45&nbsp;kg, a mužjaci od 62 do 68&nbsp;cm i imati težinu od 45 do čak 60&nbsp;kg.

Riječ je o izuzetno inteligentnom i hrabrom psu s odlično razvijenim njuhom, pa ga je lahko istrenirati za traganje. Otporni su na bolesti, a odgaja ih se pohvalama i nagradama, umjesto kaznama. Koriste su u pravilu za lov na velike životinje, ali i za potrebe carine, vojske i policije.
Argentinska doga je dobrodušna, nepovjerljiva prema strancima i drugim psima, ali je iznad svega vjerna svom domu, posebno djeci. Odličan je čuvar i nije glasna – rijetko laje. Vesela je, otvorena i ne traži pretjeranu pažnju.

## Reference 
## Vanjski linkovi 
* https://www.fci.be/Nomenclature/Standards/292g02-en.pdf
* https://archive.org/details/houndsofworldill0000alde/page/146/mode/1up
* https://archive.org/details/the-complete-encyclopedia-of-dogs-esther-j.-j.-and-verhoef-verhallen-539-pgs/page/n2/mode/1up

Kategorija:Argentina
Kategorija:Rase pasa
Marija Šarapova

**Marija Jurjevna Šarapova** () nekadašnja je ruska teniserka.

Njeni su roditelji iz Bjelorusije, ali su se 1986, nakon nuklearne katastrofe u Černobilju, preselili najprije u Rusiju, a od 1994. živi u Sjedinjenim Američkim Državama. Šarapova je u četvrtoj godini počela igrati tenis. U šestoj godini uočila ju je Martina Navratilova, koja je predložila njenim roditeljima da počne ozbiljno trenirati.

Šarapova je do 2008. osvojila tri Grand Slam turnira, sve osim Roland Garrosa, koji je konačno uspjela osvojiti 2012. Dvije godine kasnije došla je i do svoje druge titule na Roland Garrosu. Osim tog uspjeha, ima i srebrnu medalju s OI 2012. u Londonu.

U aprilu 2005. magazin *People* svrstao ju je u 50 najljepših poznatih ličnosti na svijetu.

Dana 26. februara 2020. objavila je da završava igračku karijeru.

## Statistike karijere 
### Grand Slam turniri
#### Finala: 10 (5–5) 
#### Uspjeh po sezonama 
*Napomena 1: Na Australian Openu 2003. i Roland Garrosu 2003. Šarapova je igrala i pobijedila u tri kola u kvalifikacijama (i to na oba turnira) kako bi ušla u glavni žrijeb.*

*Napomena 2: Na Australian Openu 2016. Šarapova je došla do četvrtfinala. Međutim, nekoliko mjeseci kasnije priznala je da je bila pozitivna na testu na meldonij, zabranjenu supstancu. Tribunal ITF-a odlučio joj je zabraniti takmičenje na dvije godine i poništio njene rezultate, zaradu od turnira i rangirne bodove s tog Australian Opena.*

*Napomena 3: Na Roland Garrosu 2018. njen susret četvrtog kola nije se računao kao pobjeda jer je meč dobila predajom bez borbe.*

### WTA Masters 
#### Uspjeh po sezonama 
#### Finala: 3 (1–2) 
(d) = dvorana

### Juniorska Grand Slam finala 
#### Pojedninačno: 2 (0–2) 
## Također pogledajte 
* *100 najvećih tenisera svih vremena*

## Reference 
## Vanjski linkovi 
* Zvanični sajt
* WTA-profil
* Službeni profil Marije Šarapove na Facebooku

Kategorija:Rođeni 1987.
Kategorija:Biografije, Njagan
Kategorija:Ruski teniseri
Kategorija:Ruski olimpijci u tenisu
Kategorija:WTA brojevi 1
Kategorija:Teniseri na Olimpijskim igrama 2012.
Kategorija:Osvajači srebrne medalje na Olimpijskim igrama (Rusija)
Kategorija:Živi ljudi
Škotski ovčar

mini|desno|300px|Žutosmeđi škotski ovčar
**Škotski ovčar** je rasa psa porijeklom iz Škotske. Najveću popularnost stekao je kao zvijezda filmova o dugodlakom škotskom ovčaru imenom Lesi. Preci ove vrste stigli su s Islanda u Škotsku prije nekih četristo godina. Vrsta je vijekovima služila kao ovčarski pas u visokim predjelima Škotske. Ova pasmina danas vrlo rijetko obavlja zadatke. U FCI je priznat pod rednim brojem #156.

Rasa dolazi u tri priznate boje: *sable* (žutosmeđa), *trikolor* (trobojna) i *blue merle* (mramorasto plava) i tri nepriznate *bijela*, *sable merle* i *bijeli merle*. Ponekad se mogu vidjeti i druge kombinacije i varijante boja koje su posljedice mutacije, a ne kombinacije gena.
## Reference 
## Vanjski linkovi 
* http://www.collieclubofamerica.org/

Kategorija:Rase pasa
Kategorija:Škotska
Divlja svinja

[thumb|260px|Preparirani vepar iz [Lika|Like, Hrvatska]]
**Divlja svinja** je bliski rođak domaće svinje, živi u čoporima uglavnom oko vlažnih šuma. To je krupna divljač koja se dosta lovi kod nas jer je veoma brojna. Za tu brojnost je zaslužan veći broj mladih u leglu i nedostatak prirodnih neprijatelja. Izuzetno brzo trči a dobar je i plivač. Po načinu ishrane spada u svaštojede, što znači da će pored hrane biljnog porekla pojesti životinje koje uspiju uhvatiti, pa će čak jesti i lešine.

## Osobine 
Odrasli primjerci mogu biti visoki od 90–100&nbsp;cm, a dugački od 120–160&nbsp;cm. Masa im varira u zavisnosti od godišnjih doba i može da pređe 200&nbsp;kg kod vepra, dok krmače mogu biti teže od 150&nbsp;kg. Zubi, očnjaci, su tako postavljeni u vilici da se donji, sjekači, uvijek preklapaju sa gornjim, brusačima, i na taj način se oštre. Pravu trofejnu vrijednost očnjaci kod veprova dostižu tek u petoj godini. Divlja svinja ima boju krzna smeđe boje, tako da se uklapa u okolinu. Mladi, kada se oprase, imaju karakteristične uzdužne pruge koje im ostaju do drugog mjeseca.

## Razmnožavanje 
Ženke postaju spolno zrele sa 10 mjeseci, a mužjaci koji mjesec kasnije. Međutim, ne pare se prije navršenih 18 meseci, osim ako nije došlo do poremećaja prirodne ravnoteže. Period tjeranja divlje svinje se odvija od polovine novembra do početka februara. U tom periodu može da dođe do borbi između mužjaka, jer glavna ženka obilježi teritoriju na više mjesta i to je znak da će sve ženke iz čopora biti u tjeranju za dvije sedmice. Poslije borbi sa drugim mužjacima, najjači vepar ostaje sa čoporom oko mjesec dana i za to vrijeme upari sve ženke iz čopora. Poslije tog perioda se vraća usamljeničkom životu.

## Divlje svinje u heraldici 

Datoteka:DEU Eberbach COA.svg|Grb Eberbacha, Njemačka
Datoteka:DEU Ebersbach an der Fils COA.svg|Grb Ebersbach an der Fils, Njemačka
Datoteka:DEU Ebersbach (Sachsen) COA.png|Grb Ebersbach, Saxony, Njemačka
Datoteka: DEU Ebersberg COA.svg|Grb Ebersberga, Njemačka

## Vanjski linkovi
*  Sus scrofa – iucnredlist.org
*  Species details: Sus scrofa Linnaeus, 1758 – catalogueoflife.org 

Kategorija:Papkari
Kategorija:Svinje
Selman Selhanović

**Selman Selhanović** rođen je 5. septembra 1957 godine u Titogradu (Podgorica). Prohodao je i školovao se u Sarajevu, gdje je diplomirao komparativnu književnost i filozofiju na Filozofskom fakultetu. Na Fakultetu političkih nauka magistrirao je 2011. godine, a doktorirao 2014. Više od 30 godina bavi se književnom kritikom i novinarstvom.Bio je još od osnivanja jedan od prvih urednika Nezavisne televizije "Hayat", potom je bio prvi glavni i odgovorni urednik "Bošnjačkog avaza" koji je prerastao u "Dnevni avaz", te prvi glavni i odgovorni urednik  lista "BH- journalist"-lista Saveza novinara BiH.Bio je i zamjenik gl.i odg.urednika lista "Behar",stalni saradnik listova "Bošnjak", "Novi horizonti","Kevser", "Amanet" i drugih. Članke je objavljivao i u mnogim drugim listovima i časopisima u BiH. Objavio je tri knjige pod nazivom "Bošnjački odgovori" koje sadrže razgovore sa istaknutim kulturnim i javnim ličnostima iz Bosne i Hercegovine, te četvrtu knjigu iz tog ciklusa pod naslovom "Bošnjakinje govore". U 2012. godini iz štampe je izašla knjiga "Savremeni mediji i djeca: u jednoroditeljskim porodicama."

## Reference 
Kategorija:Bosanskohercegovački pisci
Bolnica Beckomberga

**Bolnica Beckomberga** (Beckomberga sjukhus) je bila švedska psihijatrijska bolnica u Bromma-i, zapadno od Štokholma. Otvorena 1932. Beckomberga je u naponu snage sredinom 20-og vijeka bila jedna od najvećih psihijatrijskih bolnica u Evropi, sa preko 2000 mentalno bolesnih pacijenata. Bolnica je zatvorena 1995.

## Historija 
Bolnica Beckomberga je pravljena od 1929. do 1935. Projektovao ju je arhitekta Carl Westman u saradnji sa hirurgom Ivar-om Anderssonna-om na zemlji koju je poklonilo štokholmsko gradsko  vijeće 1927. Nova bolnica je projektovana van grada, namjerno van urbanih područja. 1932. je otvorena prva sekcija za 600 pacijenata. Kad je završena 1935, bolnica Beckomberga je bila jedna od najvećih psihijatrijskih bolnica u Evropi sa sobama za 1600 pacijenata i oko 800 zaposlenih.

Okružena prirodom, koja igra važnu ulogu u terapiji za mentalno bolesne pacijete, cijela bolnica je projektovana u skladu sa klasicističkim idejama sa zgradama i bolnicom uređenim u simetričnom šablonu duž centralne ose sjever-jug. Centralna osa počinje na jugu sa pravom avenijom lipa do polukružnog trga prije centralnog dijela bolnice.

Četiri masivne četvorospratno zgrade, koje su bile povezane visokim zidovima kreiraju zatvoreno četvorougaono dvorište. Žene i muškarci su bili razdvojeni u dugim zgradama. Ženski pacijenti su bili u zapadnoj zgradi, a muški u istočnj. Administracija je bila u južnoj zgradi, a u sjevernoj zgradi je bila kuhinja. U centru dvorišta je bila niska zgrada od cigle koja je služila kao auditorijum i crkva. U dvorištu je bilo malo drveće u obliku piramida. Skoro sve zgrade van centralnog kompleksa su striktno pravljene simetrično.

Zgrade su relativno ujednačene sa nekoliko razlika. opšti utisak je monumentalan. Unutrašnjostje mijenjana pa je maloostalo od početnog enterijera.

Izuzetak je auditorijum i centralnom dvorištu koji je zadržao orginalni enterijer sa plafonskim freskama i podijum i balkon sa klasicističkim dekoracijama. Ova zgrada je označena kao plava (klasa I) kao zgrada od največe historijske važnosti. Ostale originalne zgrade su su označene kao zelene (klasa II) kao važne u kulturno-historijskoj perspektivi.

Centralna bolnička jedinica je bila okružena livadama, vrtovima i avenimama lipa, a neke originalna brda su zadržana. Od otvaranja bolnice sredinom 1930-ih dodato je samo nekoliko zgrada i bolnica je zadržala originalnmi karakter. Od zatvaranja bolnice 1995. gradsko vijeće je odlučilo da područje pretvori u stambeno i time ugrozi historijske zgrade.

## Reference 
## Vanjski linkovi 
Kategorija:Psihijatrijske bolnice u Švedskoj
Kategorija:Zatvorene psihijatrijske bolnice u Švedskoj
Dalmatinac (pas)

mini|desno|300px|Dalmatinac
**Dalmatinac** ili **dalmatiner** je hrvatska rasa psa lako prepoznatljiva po bijeloj dlaci s karakterističnim crnim mrljama. Poznati tačkasti sloj dlake jedinstven je za dalmatinske pse; nijedna druga čistokrvna pasmina nema ovakve jedinstvene tačkaste oznake. Rasa je dobila ime po hrvatskoj regiji, Dalmaciji, za koju se vjeruje da je izvorno mjesto dalmatinskog psa i ilirskom plemenu Dalmati. Pasmina je registrovana u FCI pod rednim brojem # 153.

## Osobine 
mini|Dalmatinac
Dalmatinac je veseo i razigrani pas, odan je svojoj porodici i treba mu društvo. Pun je energije i otvoren, ali može biti agresivan prema drugim mužjacima. Traži mnogo kretanja i obilno se linja, te mu zimi može biti hladno. Oči su okrugle i sjajne. Tijelo je snažno i mišićavo. Uši su priljubljene uz glavu i mogu biti u raznim kombinacijama crne i bijele. Rep je snažan i sužava se prema vrhu i lagano je zakrivljen prema gore. Dlaka je kratka, gusta i sjajna, a mrlje se u pravilu ne bi smjele dodirivati i preklapati. Naraste oko 50-60 cm, a težina mu može biti oko 25-30 kg. Ženke mogu biti veoma plodne. Imaju dubok glas. Imaju sklonost da se okote gluhi, te je potrebno dobro provjeriti štene prije uzimanja.

Kategorija:Dalmacija
Kategorija:Rase pasa
Institut Allan Memorial

U institutu Allan Memorial (francuski: Institut Allan Memorial, IAM) lociranom u Montrealu se nalazi psihijatrijsko odjeljenje bolnice Royal Victoria (Royal Victoria Hospital). Royal Victoria je bolnica zdravstenog centra univerziteta McGill (McGill University Health Centre hospital)

Danas je respektabilna klinika, ali poznata je i po ulozi u cijinom projektu MKULTRA kontrole uma koji je implementirao Dr D. Ewan Cameron.

AMI se nalazi u zgradi koje je napravio Sir Hugh Allan, montrealski biznismen. Ova zgrada koje liči na vilu, nazvana Ravenscrag, se nalazi na padini planine Royal na vrhu ulice McTavish. Jedna je od mnogih starih zgrada na južnoj padini planine Royal (oblasti kolokvijalno nazvane Golden Square Mile). Nasljednici Sir Hugh-a Allan-a su donirali Ravenscrag bolnici Royal Victoria 1940.

## Knjiga: Otac, Sin i CIA
Knjiga Otac, Sin i Cija (Book: A Father, a Son and the CIA) je nevjerovatna priča kako je uništen život čovjeka eksperimentima ispiranja mozga koje je organizovala CIA i sprovodio Dr. Ewen Cameron u montrealskom institutu Allan Memorial. Napisao ju je Harvey Weinstein.

Kategorija:Psihijatrijske bolnice u Kanadi
Archer John Porter Martin

**Archer John Porter Martin** (1. mart 1910, London - 28 juli 2002) je bio britanski hemičar i dobitnik Nobelove nagrade za hemiju.

## Biografija 
Studirao je na Cambridge Univerzitetu. Isprva je radio u laboratoriji za fizikalnu hemiju, da bi kasnije prešao u *Dunn Nutritional* laboratoriju, te napokon 1938. seli u Leeds da bi radio u Institutu za izučavanje vune (*Wool Industries Research Institution*). Bio je šef odsjeka za biohemiju u *Boots Pure Drug* kompaniji od 1946 do 1948, kada se pridružuje Vijeću za medicinska istraživanja (*Medical Research Council*). Tamo je postavljen za šefa odjela za fizikalnu hemiju Nacionalnog instituta za medicinska istraživanja 1952, a potom kao konsultant za hemiju od 1956 do 1959.

Specijalizirao se za biohemiju, naročito je mnogo izučavao vitamine E i B2, putem tehnike koja je bila preteča hromatografije. Razvija zajedno s Richardom Syngom particionu hromatografiju dok je radio na separaciji aminokiselina te kasnije razvija i gas-likvidnu hromatografiju. Između ostalih nagrada i postignuća, dobio je i Nobelovu nagradu za hemiju 1952.

Bio je oženjen, te je imao dva sina i tri kćerke. U posljednjim godinama života patio je od Alzheimerove bolesti.

Kategorija:Britanski hemičari
Kategorija:Biografije, London
Kategorija:Rođeni 1910.
Kategorija:Umrli 2002.
Kategorija:Britanski nobelovci
Wimbledon

* Wimbledon (tenis), turnir u tenisu
* Wimbledon (London), predgrađe Londona
* Wimbledon FC, nogometna ekipa
Australian Open

**Australian Open** ili **Otvoreno prvenstvo Australije** jest teniski Grand Slam turnir koji se održava svake godine u drugoj polovini januara. Hronološki je prvi Grand Slam turnir u godini. Održava se u Melbourneu. Otvoreno prvenstvo Australije osvojilo je najviše tenisera od svih ostalih Grand Slam turnira.

Turnir je prvi put održan 1905. Kao i ostali Grand Slam turniri, bio je jedan od najuglednijih turnira za amaterske tenisere i zvao se "Australijski šampionat" dok nije dobio sadašnje ime 1968. U početku se igralo na travi u predgrađu Melbournea dok 1980. nije preseljen u Melbourne Park u centru grada. Na turniru se igra singl za muškarce i žene, kao i u parovima i u mješovitim parovima, a postoji i juniorsko takmičenje. Turnir svake godine posjećuje sve više gledalaca (u 2016. bilo ih je 720.363).

Najviše titula u muškoj konkurenciji ima Novak Đoković iz Srbije – deset (2008, 2011–2013, 2015–2016, 2019–2021, 2023), a u ženskoj konkurenciji Australka Margaret Court – 11 (1960–1966, 1969–1971, 1973).

## Reference 
## Vanjski linkovi 
* Službeni sajt

*
Kategorija:Teniski turniri u Australiji
Kategorija:Grand Slam teniski turniri
Kategorija:Sport u Melbourneu
Kategorija:Teniski turniri na travi
Kategorija:Teniski turniri na tvrdoj podlozi
Dora Bakoyannis

**Theodora "Dora" Bakoyannis** (djevojački **Mitsotakis**) (izvorno Ντόρα Μπακογιάννη) (rođena 6. maja 1954) je grčka političarka. Obavljala je dužnost grčke ministrice za vanjske poslove u periodu od 15. februara 2006 do 6. oktobra 2009, a ranije je bila gradonačelnica glavnog grada Atine. Bila je prva žena gradonačelnik Atine a ujedno je i prva žena ministar vanjskih poslova, najviša politička pozicija koju je ikad imala neka grčka političarka.

## Biografija
Ona je najstarija od četvoro djece grčkog političara Constantine Mitsotakisa, koji je bio bivši premijer Grčke u periodu od 1990 do 1993. godine i lider grčke konzervativne partije *Nova demokratija* od 1984 do 1993. Tokom njenog školovanja, pohađala je njemačku školu u Atini i Parizu. Studirala je političke nauke i komunikaciju na Ludwig-Maximilian Univerzitetu u Minhenu, te je kasnije nastavila studiranje na Atinskom Univerzitetu. Tečno govori engleski jezik, francuski jezik i njemački jezik. Trenutno je udana za biznismena Isidorosa Kouvelosa.

## Politička karijera
Sa 14 godina s porodicom se seli u Pariz zbog vojne diktature koja je vladala u Grčkoj od 1967. do 1974. kada se vraća u Atinu. Iste godine udaje se za istaknutog novinara i političara Pavlos Bakoyiannisa. Imaju dvoje djece. Nekoliko narednih godina radi u Ministarstvu za ekonomsku koordinaciju i kasnije za Ministarstvo vanjskih poslova. Na izborima u junu 1989. godine njen muž Pavlos biva izabran u grčki Parlament, ali nedugo zatim, 26. septembra 1989. biva ubijen u atentatu terorističke grupe *17. novembar*.

[desno|mini|300px|Dora Bakoyannis u društvu američkog državnog sekretara [Condoleezza Rice]]

Dora uspješno dolazi do muževog mjesta u parlamentu te se ponovo kandidira i biva izabrana u još dva mandata 1990. i 1993. godine. Kada joj otac postaje premijer, Dora postaje zamjenik državnog sekretara a kasnije i ministrica kulture. Od septembra 1991 do augusta 1992 služi kao generalni sekretar za međunarodna pitanja stranke *Nova demokratija*. Na izborima 1996. se kandidira za gradsko vijeće Atine gdje biva i izabrana, te ponovo i na izborima 2000. kada također biva izabrana. 20. oktobra 2002. Dora Bakoyannis biva izabrana za prvu ženu gradonačelnicu Atine, osvojivši 60,6% glasova, više nego i jedan gradonačelnik u historiji moderne Grčke. Dužnost gradonačenice Atine napušta 14. februara 2006. kada biva izabrana za ministricu vanjskih poslova u vladi premijera Karamanlisa.

Godine 2006. čuveni magazin *Forbes* ju je izabrao na listu 100 najmoćnijih žena na svijetu, a 2007. se ponovo našla na toj listi.

## Reference
## Vanjski linkovi
* Zvanična stranica Dore Bakoyannis
* Dora Bakoyannis Svjetski gradonačelnik za 2005. godinu

Kategorija:Grčki političari
Kategorija:Biografije, Atina
Kategorija:Rođeni 1954.
Kvalifikacije za Svjetsko prvenstvo u nogometu 1954.

## Kvalifikacije za Svjetsko prvenstvo u Švicarskoj 1954.
Za Svjetsko prvenstvo u Švicarskoj 1954. godine bilo je prijavljeno ukupno 38 reprezentacija i to:

mini|350px|Države koje su kvalificirale na Svjetsko prvenstvo

* 25 ekipa iz Evrope
* 1 ekipa iz Afrike
* 3 ekipe iz zapadne Azije 
* 2 ekipe sa Bliskog Istoka
* 3 ekipe iz istočne Azije
* 4 ekipe iz Južne Amerike
* 3 ekipe iz Sjeverne i Srednje Amerike

Sa područja Oceanije nije bilo prijavljenih reprezentacija. Branilac naslova Urugvaj i domaćin Švicarska direktno su plasirani bez kvalifikacija. Ostalih četrnaest mjesta bilo je raspoređeno po slijedećem principu.

Otkazivanjem dviju reprezentacija, Poljske i Tajvana, ukupno je u kvalifikacijama učestvovalo 34 ekipe.

## Evropa / UEFA 
150px|lijevo
Ukupno 25 evropskih ekipa bilo je podijeljeno u deset grupa, od toga jedna sa četiri, pet grupa sa tri i tri grupe sa po dvije ekipe. Britanske su ekipe bile u istoj grupi, što se smatralo *British Home Championship*, britanskim prvenstvom. Prve dvije ekipe su plasirane na turnir, kao i pobjednici ostalih devet grupa.

### Grupa 1 
**Rezultati utakmica**

### Grupa 2 
**Rezultati utakmica**

### Grupa 3 
**Rezultati utakmica**

### Grupa 4 
**Rezultati utakmica**

### Grupa 5 
### Grupa 6 
* ''Nakon neriješenog rezultata, lozom je odlučeno da reprezentacija Turske učestvuje na prvenstvu.
### Grupa 7 
### Grupa 8 
**Rezultati utakmica**

### Grupa 9 
### Grupa 10 
**Rezultati utakmica**

## Južna Amerika / CONMEBOL 
150px|lijevo

### Grupa 11 
**Rezultati utakmica**

## Sjeverna i Srednja Amerika / CONCACAF 
150px|lijevo

### Grupa 12 
**Rezultati utakmica**

## Istočna Azija / AFC 
150px|lijevo

### Grupa 13 
## Ekipe sa brojem učestvovanja na svjetskim prvenstvima 
** 5 prvenstava **

*  Brazil

** 4 prvenstva **

*  Belgija
*  Francuska
*  Italija
*  Švicarska

** 3 prvenstva **
*  Austrija
*  Čehoslovačka
*  Rumunija
*  Jugoslavija
* 20px Mađarska
*  Meksiko
*  Njemačka
*  Švedska
* 20p|SAD  SAD
*  Urugvaj

** 2 prvenstva **

*  Argentina
*  Bolivija 
*  Čile
*  Engleska
*  Holandija
*  Paragvaj
*  Škotska
* 20p|Španija Španija
*  Turska

** 1 prvenstvo **

*  Egipat
*  Holandska Indija 
*  Indija
* 20px Južna Koreja 
*  Kuba
*  Norveška
*  Peru
*  Poljska

1954
Kategorija:Svjetsko prvenstvo u nogometu 1954.
Kategorija:1953. u nogometu
Kategorija:1954. u nogometu
Ionoizmjenjivačka hromatografija

**Ionoizmjenjivačka hromatografija** se smatra dominantnom HPLC metodom za razdvajanje anorganskih i organskih iona. Mehanizam razdvajanja se bazira na ravnotežnom procesu između nabijenih funkcionalnih grupa na stacionarnoj fazi i iona prisutnih u uzorku i mobilnoj fazi.

## Princip rada
Princip kationske i anionske izmjene se može prikazati na sljedeći način:

### Kationska izmjena
: X^+ + Res^-Y^+ \rightleftarrows  Y^+ + Res^-X^+

### Anionska izmjena
: X^- + Res^+Y^- \rightleftarrows  Y^- + Res^+X^-

gdje je X ion iz uzorka, Y suprotni ion iz mobilne faze, a Res+ i Res-  predstavlja ionsko stanje smole u stacionarnoj fazi.

## Također pogledajte 
* HPLC

## Reference 
 

Kategorija:Analitička hemija
Astigmatizam oka

mini

**Astigmatizam** je anomalija oka nastala usljed nepravilne zakrivljenosti rožnjače. Tada govorimo o kornealnom astigmatizmu. U nastanku astigmatizma može učestvovati i nepravilna zakrivljenost očnog sočiva, pa onda govorimo o sočivnom astigmatizmu.

U suštini, u optici sočivo je iskruženi (kružni) dio pravilne staklene lopte. Takvi su i optički dijelovi u oku, od koji su najvažniji rožnjača i očno sočivo. Međutim, često i lopta od koje se dobijaju sočiva, nije savršeno okrugla, nego nepravilno zakrivljena. Negdje je zaokružena više, a negdje manje. Ako od takve lopte iskružimo sočivo ono neće sabirati zrake u jednu tačku, kako bi trebalo, nego će stvarati nejasnu tačku, često i u vidu linije.

Tako, ako naše oko može imati optički sistem koji nije idealno razvijen, on može imati nejednaku zakrivljenost, pa neki dijelovi slike dolaze oštri na očno dno, a neki ne. Stvara se netačkast (astigmat) vid. Ovaj poremećaj pogađa prije svega rožnjaču, ali može i sočivo.

Ima više oblika astigmatizma, jednostavni, složeni, miopski, hipermetropski, mješani.

## Tretman 
Blaži oblici astigmatizma su fiziološka pojava i ne trebaju se tretirati. Jači oblici se koriguju naočalima, a još jači kontaktnim lećama. Stakla kojima se tretira astigmatizam nisu više sferična nego cilindrična (iskružena ne iz lopte, nego iz valjka, cilindra). Ta stakla imaju različitu prelomnu moć u dva različita osnovna pravca (meridijana).

Nekad je astigmaizam toliko nepravilan da se ne može korigovati, nego je potreban operativni zahvat korekcije rožnjače, ili čak transplantacija rožnjače.

Astigmatizam sočiva se također mora korigovati. On se ne pokazuje na aparatima za mjerenje dioptrije, nego se koriguje subjektivno, kod probanja naočala. Zato se rezultati dobijeni na refraktometru ne smiju direktno prenositi na recept za naočale bez subjektivne provjere.

Astigmatizam težeg oblika se može tretirati i operativno, laserskim operacijama, kojima se rožnjača modelira u novi oblik, često istanjenjem njene debljine. Uspjeh operacije ovisi o veličini astigmatizma, debljini rožnjače, dobrim preoperativnim mjerenjima, dobroj operativnoj indikaciji, te o iskusnom i iskrenom hirurgu.

## Također pogledajte 
* Leće (optika)
* Oftalmologija

## Reference 
## Vanjski linkovi 
* https://www.researchgate.net/publication/306266056_The_Influence_of_Induced_Astigmatism_on_the_Depth_of_Focus

Kategorija:Oftalmologija
Kategorija:Vid
Župča

**Župča** je naseljeno mjesto u općini Breza, Bosna i Hercegovina.

## Historija 
Prostor Župče i šire brezanske okoline ima tragove naseljenosti još iz rimskog doba. U naselju je na lokalitetu Vina pronađena rimska stela dezitijatske porodice, dok se kod obližnje Podgore nalaze ostaci rimske utvrde Gradac.

## Stanovništvo 
## Obrazovanje 
Javna ustanova Osnovna škola Hasan Kikić je kao četverorazredna škola počela svoj rad 1932. godine, a nastava je izvođena Podžupči. U samoj Župči je 1965. izgrađena škola Hasan Kikić, kao osmogodišnja škola.

## Sport 
Najznačajniji sportski kolektiv u Župči je FK Mladost Župča, nogometni klub osnovan 22. marta 1960. godine.

Mladost je kroz svoju historiju nastupala u nižim rangovima takmičenja u Bosni i Hercegovini, a zabilježeno je i njeno učešće u Drugoj ligi Federacije Bosne i Hercegovine – grupa Centar u sezoni 2014/15.  

## Reference 
## Vanjski linkovi 
* Zvanični sajt općine Breza
Lezbijka

200px|mini|**Labris** - sjekira s dvije oštrice, simbol lezbijske i feminističke snage
**Lezbijka**, *(pridjev: lezbijski)* jeste naziv za ženu istospolne orijentacije, homoseksualku. Naziv lezbijka je izveden od imena otoka Lezbos na kom je živjela i stvarala antička pjesnikinja Sappho (Sapfo), poznata po svojim pjesmama posvećenim ženama. U bosanskom jeziku postoji i drugi oblik ove riječ "lezbejka" (iako je u savremenom bosanskom jeziku oblik "lezbijka" preferiran), a uz njega postoje i brojni drugi izrazi, uglavnom pežorativnog ili vulgarnog karaktera.

## Također pogledajte 
* Homoseksualnost
* LGBT
* Stonewallska pobuna
* Queer
* Transseksualnost

## Vanjski linkovi 
Kategorija:Seksualna orijentacija
Johann Palisa

**Johann Palisa** (6. decembar 1848. - 2. maj 1925.) je bio austrijski astronom rođen u Troppau u nekadašnjoj Austro-Ugarskoj (danas Opava u Češkoj). Studirao je matematiku i astronomiju na Bečkom Univerzitetu od 1866 do 1870, ali je diplomirao tek 1884. Uprkos tome, bio je od 1870 asistent na univerzitetskom opservatoriju a naredne godine je dobio i mjesto na opservatoriju u Ženevi. Nekoliko godina kasnije, 1872, postaje direktor Austrijske mornaričke opservatorije u Puli. Tamo je 18. marta 1874. otkrio i svoj prvi asteroid 136 Austrija. Zajedno s njim otkrio je još 27 manjih asteroida i jednu kometu. Dok je istraživao u Puli koristio je mali šest-inčni refraktor. Kao astronom otkrio je brojne asteroide, ukupno 122, od 1874. godine (asteroid 136 Austrija) do 1923. godine (asteroid 1073 Gellivara). Od mnogobrojnih asteroida koje je otkrio, među najznačajnije se ubrajaju 153 Hilda, 216 Kleopatra, 243 Ida, 253 Mathilde, 324 Bamberga i 719 Albert. U njegovu čast imena su dobili asteroid 914 Palisana i krater na Mjesecu *Palisa*.

## Reference 
## Također pogledajte 
* Johann Bayer

## Vanjski linkovi
*Johann Palisa, najuspješniji vizuelni istraživač asteroida
*J. von Hepperger: *Smrtovnica Johann Palisa u časopisu *Astronomische Nachrichten 225:125-127 od novembra 1925

Kategorija:Austrijski astronomi
Kategorija:Biografije, Opava
Kategorija:Rođeni 1848.
Kategorija:Umrli 1925.
Blagva

**Blagva** () je jestiva gljiva žućkastonarandžaste do svijetlocrvene boje. Vrlo visoke kvalitete i cijenjena među sakupljačima gljiva. Poznata pod imenom *jajuša* zbog oblika prije nego što se klobuk otvori. Potuno bijela sa žutim jezgrom, podsjeća oblikom i veličinom na kokošije jaje.

Vrlo rijetka u Evropi, zbog čega je prozvana carskom gljivom, po legendi da su u starom Rimu samo pripadnici visokog plemstva imali čast da gljivu beru i jedu. U Bosni i Hercegovini raste na sunčanim proplancima i u brezovoj šumi. Među stanovništvom u Bosni nije poznata zbog navodne sličnosti sa otrovnom muharom, gljivom jako crvene boje i sličnog oblika. Poznata je po periodičnosti rasta, od pet do sedam godina, kada se blagva može naći u većim količinama.

## Galerija 

Amanita cesarea 334.jpg
Amanita caesarea3.jpg
Amanita caesarea (Ovulo buono) September 14, 2013 034 (9740848314).jpg
Amanite Oronge 02.jpg

## Vanjski linkovi 
* 

Kategorija:Gljive
Ekskluziona hromatografija

**Ekskluziona hromatografija** je metoda separacije kod koje se razdvajanje vrši na osnovu veličine čestica. Stacionarna faza sadrži pore u koje ulaze manje molekule i zadržavaju se, dok veće molekule prolaze. Ekskluziona hromatografija naziva se još i gel filtracija ili hromatografija na molekularnim sitima. Nezamjenjiva je metoda kada je u pitanju razdvajanje prirodnih makromolekula i drugih polimera.

## Princip metode
Metoda se bazira na ulasku molekula analita u pore stacionarne faze i različitom vremenu zadržavanja. Metoda se naziva gel filtracija kada je stacionarna faza hidrofilna, a mobilna faza je vodena. Kada je stacionarna faza hidrofobna, a mobilna faza nevodeni rastvarač naziva se gel-permeacijska hromatografija.
*Inkluzioni limit* je najmanja veličina čestice koja se može razdvojiti, sve čestice manje od ovog limita izlaze zajedno. *Ekskluzioni limit* je najveća veličina čestice koja se može razdvajati, sve veće čestice izlaze zajedno.

## Stacionarne faze
Kod gel-permeacijske hromatografije stacionarna faza je najčešće kopolimer stiren-divinilbenzen. Kod gel filtracije stacionarne faze su gelovi (polivinil alkoholi i vinil-poliacetati).

## Također pogledajte
* Hromatografija

## Reference 
 

Kategorija:Analitička hemija
Smallville (čvor)

* Smallville (grad), fiktivni grad u kojem je Superman odrastao
* Smallville, serija u Supermanu u mladim danima

## Trivijalno 
* Lois Lane naziva Clarka Kenta nadimkom *Smallville*
Kadetten Schaffhausen

**Kadetten Schaffhausen** je švicarski rukometni klub iz Schaffhausena. Takmiči se u Nationalliga A, prvom rangu švicarskog rukometa.

Klub je osnovan 1955. godine. Jedan je od najuspješnijih švicarskih rukometnih klubova. Prvak države je bio deset puta, dok je nacionalni kup osvajao osam puta.

## Uspjesi
* **Nationalliga A**
****Datoteka:Cup Winner.png (10)**: 2005, 2006, 2007, 2010, 2011, 2012, 2014, 2015, 2016, 2017.
* **Nacionalni kup**
****Datoteka:Cup Winner.png (8)**: 1999, 2004, 2005, 2007, 2008, 2011, 2014, 2015.

## Reference
## Vanjski linkovi 
*Službena stranica

Kategorija:Rukometni klubovi osnovani 1955.
Kategorija:Rukometni klubovi u Švicarskoj
Kategorija:Kadetten Schaffhausen